Document ID: 32006R0735

32006R0735
L 129/9
JURNALUL OFÍCIAL AL UNIUNII EUROPENE
REGULAMENTUL (CE) NR. 735/2006 AL COMISIEI
din 16 mai 2006
de modificare a Regulamentului (CE) nr. 2659/94 privind normele de acordare a ajutoarelor pentru stocarea privată a brânzeturilor Grana Padano, Parmigiano Reggiano și Provolone
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1), în special articolul 10 litera (b),
întrucât:
(1)
Articolul 6 alineatul (1) din Regulamentul (CE) nr. 2659/94 al Comisiei (2) stabilește valoarea ajutorului pentru depozitarea privată a brânzeturilor Grana Padano, Parmigiano Reggiano și Provolone. Având în vedere resursele financiare disponibile și ținând cont de evoluția costurilor de depozitare și de evoluția previzibilă a prețurilor de piață, aceste valori ar trebui modificate. În ceea ce privește cheltuielile fixe, măsura de ajutor nu trebuie să mai compenseze alte costuri decât cele de depozitare zilnică și cheltuielile financiare, dat fiind că depozitarea nu implică cheltuieli fixe suplimentare deoarece face parte din procesul normal de fabricare a acestor brânzeturi.
(2)
Regulamentul (CE) nr. 2659/94 ar trebui modificat în consecință.
(3)
Măsurile prevăzute de prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Textul articolului 6 alineatul (1) din Regulamentul (CE) nr. 2659/94 se înlocuiește cu următorul text:
„(1) Valoarea ajutorului pentru depozitarea privată a brânzeturilor este stabilită după cum urmează:
(a)
0,10 EUR per tonă și per zi de depozitare contractuală pentru cheltuielile de antrepozitare;
(b)
pentru cheltuielile financiare, per zi de depozitare contractuală:
-
0,38 EUR per tonă pentru brânza Grana Padano;
-
0,46 EUR per tonă pentru brânza Parmigiano Reggiano;
-
0,30 EUR per tonă pentru brânza Provolone.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 mai 2006.

Labels: 3
17
6